Turkey Asuya Gumlang Kasu Kabrawng Manghkang Hta Amu Gindun Ai Masha Marai (40) Daram Hpe Hprat Htawng Ari Jaw
Turkey Mungdan na Asuya gumlang kasu kabrawng manghkang hta Turkey Gumsan Magam Resep Toyip Ordogan hpe gyam sat na matu maw mawn ai mara amu hte gindun ai masha marai (40) daram hpe Turkey Mungdan sinna dingdung daw na Mula muklum Tara Rung jawn prat htawng ari jaw kau sai lam Reuter shiga kaw na chye lu ai.
Prat htawng ari hkrum ai masha ni gaw 2016 September shata hta Asuya gumlang kasu kabrawng manghkang byibn ai ten Eijian panglai makau na Hotel kaw Gumsan Magam Ordogan hpe gyam sat kau na matu maw mawn ai mara amu hte rim hkrum ai re nga nna tara rung kawn tsun da ai.
Dai amu mang hkang hta ari hkrum ai hpyen magam gun marai (31) nga ai kaw na Lt. General Kohkan Sahin gaw prat htawng ari numdaw (4) lang kahtap hkrum ai rai nna ngam ai Asuya hpyen magam gun marai (9) gaw prat htawng ari kalang hpra hkrum ai re hpe chye lu ai.
kac_Latn kac_Latn kac_Latn kac_Latn